Diari Oficial de la Generalitat Valenciana


Sumari del DOGV 184, del 09-08-1984 (1984/803265)

DECRET 71/1984, de 16 de juliol del Consell de la Generalitat Valenciana, pel qual esdevenen Centres de règim ordinari els actuals Centres Pilot creats d'acord amb el Decret 2343/1975, de 23 d'agost, i pel qual s'estableixen les bases per a l'experimentació i la innovació pedagògica en Centres Docents de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/07/16/71/dof/vci/html**

### Dades del document

Número de DOGV
:   184

Data del DOGV
:   09-08-1984

Secció del DOGV
:   DISPOSICIONS GENERALS

Número del document
:   1984/803265


Data del document
:   16-07-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 71/1984, de 16 de juliol, del Consell de la Generalitat Valenciana, pel qual es converteixen en centres de règim ordinari els actuals Centres Pilot creats d'acord amb el Decret 2343/1987, de 23 d'agost, i pel qual s'estableixen les bases per a l'experimetació i la innovació pedagógica en centres docents de la Comunitat Valenciana.  
La Llei General d'Educació, en el seu article 54 preveia la creació i funcionament de Centres experimentals; d'acord amb ella es promulgaren el Decret 2343/1975, de 23 d'agost i l'ordre de 12 de juny de 1976, que regularen la creació de Centres Pilot i la realització d'experiències en Centres Docents ordinaris.   
La Llei Orgànica 12/1982, de 10 d'agost fixa la competència de la Comunitat Autònoma en matèria educativa, assumida pel Reial Decret 2093/1983, de 28 de juliol, corresponent a la Comunitat Valenciana la creació, posada en funcionament, modificació, transformació, classificació, trasllat, cloenda, supressió, règim jurídic, econòmic i administratiu dels Centres públics tant de règim ordinari com de règim especial, així com els de caràcter experimental. De la mateixa manera correspon a la Comunitat Valenciana la realització de programes d?experimentació i investigació educativa en l'àmbit de les seues competències.   
La millora dels actuals ni vells d'ensenyament implica la creació de vies d'investigació i innovació educativa l?adequació de nous ensenyaments, la renovació dels plans docents, de mètodes pedagogies i sistemes de perfeccionament del professorat. Suposa, a més, la investigació i experimentació de nous materials didàctics, així com de nous sistemes d'organització i administració.   
Es, per tant, necessari que, una volta assumides les competències plenes en matèria educativa, la Comunitat Valenciana inicie el disseny del seu propi model d'experimentació pedagògica comptant amb l?aportació dels distints grups -moviments de renovació pedagògica, seminaris didàctics, etc.- que en els darrers anys han estat desenvolupant iniciatives de renovació educativa en tots els nivells, i possibilitat la creació d'altres nous, de manera que s'acomplesca una de les tasques prioritàries de l'educació. Tot això en un estret contacte amb les peculiaritats socials, culturals, econòmiques i lingüístiques on estan situats els Centres per a donar així resposta a les demandes socials en el medi on conviuen els professors' els alumnes i els membres de la comunitat escolar.   
Considerant que el procediment més adequat per a una integració d'iniciativa aïllades en el sistema educatiu general és la participació de tot el professorat en el procés de renovació pedagògica, a proposta de l'Honorable Sr. Conseller de Cultura, Educació i Ciència, i amb la deliberació prèvia del Govern Valencià en la seua reunió del dia 16 de juliol de 1984.   
DECRETE:   
Article 1.r  
A partir de l'entrada en vigor de la present disposició, els Centres Pilot esdevindran centres de règim ordinari.   
Article 2.n  
La investigació que tinga com a finalitat la implantació de nous projectes educatius, la formació i actualització del professorat, i en general, l?experimentació pedagògica i la innovació educativa podrà realitzar-se en qualsevol Centre docent de la Comunitat Valenciana.   
Article 3.r  
Podran proposar projectes d'experimentació o investigació educativa els professors, individualment o en equip, Seminaris, Departaments i Claustres. En tot cas, es considera condició necessària la participació activa del Professorat del Centre on es realitze l'experiència.   
Article 4.t   
L'àmbit dels projectes d'investigació podrà ser un Centre, un conjunt de Centres d'una localitat o d'una comarca, d'un mateix nivell o de distints nivells, afectats per una problemàtica educativa semblant.   
Article 5.t  
Els projectes experimentals tindran com a finalitat prioritària:   
-L'actualització de mètodes i tècniques educatives.   
-L?aprofundiment i adaptació de continguts.   
-L'obertura de mètodes i programes en l'entorn social i cultural de la Comunitat Valenciana.   
-El desenvolupament d'una pedagogia activa que impulse la renovació de les activitats, els valors i els hàbits, entenent-los en conjunt.   
-El desenvolupament d'un sistema de participació activa i autonomia personal.   
-La renovació al servei dels valors de dignitat personal, tolerància, respecte, diàleg i solidaritat, buscant un ensenyament basat en la reflexió i la critica, front al dogmatisme escolar.   
-La investigació i experimentació de nous sistemes d'elaboració, distribució i utilització de material didàctic.   
-L?organització i funcionament de Centres.   
Article 6.é  
Els projectes tindran un caràcter anual. Si llur naturalesa exigeix entendre-ho a més llarg termini, s'assenyalaran etapes, tasques i resultats a obtenir en cada curs acadèmic i podran ser prorrogats tenint en compte l'avaluació realitzada i els resultats obtinguts.   
Article 7.é  
1. Els projectes es presentaran en els Serveis Territorials d'Educació de la Conselleria de Cultura, Educació i Ciència, en els terminis que s'assenyalen.   
2. La selecció dels projectes s'efectuarà per comissions designades a l?efecte per la Conselleria de Cultura, Educació i Ciència, que serà també, l'encarregada del seu seguiment i avaluació, podent nomenar especialistes per aquest seguiment.   
Article 8.é  
D'acord amb l'informe de les comissions, la Conselleria de Cultura, Educació i Ciència determinarà les mesures adients per a la realització dels Projectes.   
Article 9.é  
La Conselleria de Cultura, Educació i Ciència regularà els terminis i el seguiment, el control, i l'avaluació dels projectes aprovats.   
Article 10.é  
Una volta realitzada l'experiència i reconegut l'interés pedagògic, la Conselleria de Cultura, Educació i Ciència disposarà les mesures necessàries per a la seua difusió i coneixement.   
DISPOSICIONS TRANSITORIES  
Primera  
Els professors que hauran accedit a Centres Pilot en règim de comissions de serveis podran romandre en aquesta situació fins l'acabament del període fixat per la comissió de serveis, sense ser possible la concessió de prorrogues.   
Segona  
El professorat que opte per renunciar a la comissió de serveis haurà d'incorporar-se al seu Centre de destí en finalitzar el curs acadèmic 1983-84.   
DISPOSICIONS FINALS  
Primera  
Queda facultat l'Honorable Sr. Conseller de Cultura, Educació i Ciència per dictar les disposicions adients per al desenvolupament i l'execució del present Decret.   
Segona  
El present Decret entrarà en vigor l'endemà de la publicació en el Diari Oficial de la Generalitat Valenciana.   
València, 16 de juliol de 1984.   
El President de la Generalitat,  
JOAN LERMA I BLASCO  
El Conseller de Cultura. Educació i Ciència,  
CEBRIA CISCAR I CASABAN


Còpia Permalink ELI